text: 丘養浩晉江縣人，軍籍。明朝政治人物。生平.正德十一年丙子福建鄉試第八名舉人，十六年五月擢浙江道試監察御史，奉命督學南京，上疏彈劾近侍陳欽，因得罪官僚，降為永平府推官，未行，賜恢復職位。以母喪去職，服除復除原職。終父喪，再入臺，巡視山海關，督建九廟工程，十七年十一月升南京大理寺右寺丞，二十一年五月升大理寺右少卿，累升都察院右僉都御史，巡撫四川，下檄諭雜谷白草番等土官，均先後納款歸順中央朝廷。二十四年二月改任江西巡撫，給事中尹相彈劾養浩不堪改任，詔令回籍聽調，同年七月卒於家，享年五十。著有《集齋類稿》十八卷。家族.曾祖丘章，壽官。祖父丘山。父丘璦，號省庵。歲貢生。切己學問，篤志勵行，受《易》於蔡清，得其宗旨。潛心性命之奧，精思默會，有所得輒疾書之。所著有《易說》、《四書正義》等書。以子養浩貴，封監察御史，加贈大理寺丞。母蘇氏。具慶下。兄養潛、弟養澄。子丘維栻，出繼叔養澄。六歲居喪，哀毀如成人。事母盡孝，卓行好修，以先民自期許。課子侄讀書，時引先德以提誨之。襄嗣父母，喪葬盡禮，推嗣母愛，割田四十畝供外祖蒸嘗。伯兄為寇掠要贖，與從兄維材傾貲贖歸。年五十卒。
metadata.dataset: erhwenkuo/wikipedia-zhtw
metadata.title: 丘養浩
metadata.url: https://zh.wikipedia.org/wiki?curid=4959119